Lav et referat af nedenstående tekst:

Tekst:
Torsdag fik nordjyderne mere en 100 ml regn. Det har resulteret i flere skadede vejbaner. På rute 35 mellem Hjørring og Sindal er vejen blevet undermineret af regnen, og vejen er derfor spærret, rute 40 ved Elling er også spærret på grund af oversvømmelser og et af de nordgående spor på E39 ved Vodskov-afkørelsen er spærret. Desuden er flere af de minde kommunale veje ramt af blandt andet oversvømmelser oplyser Brit Osted Nielsen fra Vejdirektoratets trafikinformationscenter til TV2/Nord. Og Nordjyllands Politi oplyser, at der især nord for Limfjorden stadig er flere oversvømmede veje. De anbefaler, at man er ekstra opmærksom i dag. - Der kan stadig være mange underminerede veje, som vi endnu ikke har hørt om. Derfor er det vigtigt, at være forsigtig ude på vejene, siger vagtchef ved Nordjyllands Politi Poul Badsberg. Udover de ramte vejbaner er alt togtrafik mellem Aalborg og Frederikshavn erstattet af togbusser fredag. Der er endnu ingen prognose for, hvornår der igen kan køre tog mellem Aalborg og Frederikshavn oplyser Banedanmark.

Referat:
Flere af de nordjyske veje er stadig spærret eller har meget vand på kørebanen efter gårdagens regnskyl.